
V^_yuM multis» BEATISSIME PATER, 
ac magnificentissimis judiciis tuis auctus 
sum, tum hoc maxime quod inopinanti pror- 
sus mihi LUDO VICI I. Hetruriae Regis 


/ 

laudationem lucubrandam , et habendam 
demandasti. Fuit tibi cum optimo illoj ac 
praestantissimo Rege summa animi conjun- 
ctio. Nec enim virtus, ac bonitas tantum il- 
lius, quae tamen ipsa in animis copulandis 
plurimum valet, tibi hominem conciliabat, 
sed et ea necessitudo, quae cum amplissi- 
mo, tuique observantissimo illius Parente 
interfuerat. Filium quoque carissinmm effi- 
ciebat. Quod si quos vivos dile.ximus , eo- 
rum demortuorum memoriam colere ma- 
xime optamus , et laboramus , quantum 
tuae in me voluntatis testimonium dedisti, 
cujus operam in luctuosis amicissimi Regis 
laudibus celebrandis delegisti? Verum quum 
mihi id muneris transmittendum judicasti, 
haerendum, ac deliberandum fuit mihi, qua- 
nam ratione illi satisfacerem . Si enim di- 
ligentius ea fuissem persequutus oratione 

mea, quae ad Regiae Memoriae commen- 
dationem maxime pertinerent, ne vulnus 
ex ejus desiderio vehementer inflictum ni- 
mis refricarem, summopere metuebam. Sin 
autem, ut id caverem, parcius, ac tempe- 
rantius in laudibus ejus exornandis versa- 
tus essem , injurius Nomini, ac dignitati 
LUDOVICI extitissem. Sed illud post ali- 
quam animi fluctuationem demum occur- 
rit, ita me dicere oportere, ut ne muneri 
justi laudatoris deesse viderer, ita breviter 
dicere, ut adeo delicatum doloris fastidium 
tristi meditatione me gravius exacerbare 
nemo existimare posset. Quod si assequar, 
laetabor profecto me voluntati tuae morem 
gerere non voluisse tantum, verum etiam 
valuisse. Sin minus id praestitero, quae- 
so ne voluntati potius , quam mediocritati 
meae, ac rei ipsius magnitudini id tribua- 


tur. Qualccumquc autem j et quantumcum- 
que sit istud, in quod nisus valde sum, 
ut aliquid esset , Nomini , Majestatique 
tuae inscriptum, BEATISSIME PATER, 
ut aequo, benignoque animo excipias, etiam 
atque etiam imploro, et exposco. In quo 
ut nihil sit quod probatione tua dignum 
existimes, animum certe nunquam impro- 
babis. Habeas igitur in hoc, et veneratio- 
nis ejus, qua jussibus tuis obtemperare con- 
suevi, testimonium, et ejus, qua tuis in 
me promeritis quoquo modo respondeam, 
observantiae monumentum sempiternum . 
Quod a te dum postulo, supplex id quo- 
que postulo, ut mihi genibus tuis reveren- 
ter obvoluto Apostolicam tuam Benedi- 
ctionem benigne velis impertiri. 

ORATIO 


A cerbisstmutn fiinus, BEATISSIME PATER, 
quo LUIX)VICUS I. Hetruriac Rex , cui hodierno 
die justa persolvimus , tricesimum primum aetatis , al- 
teram vero regni sui annum vix agens sublatus est; 
amantissimae ejusdem Conjugis Mariae Aloysiae Re- 
ginae viduitas, ac moeror; Augustorum defuncti Regis 
Infantium pupillares lacrymae, ac ferme vagitus; Augu- 
stissimae, praesiantissimaequc Borboniae Gentis univer- 
sae luctus ; pientissimae , clarissimaeque Hetruscae Na- 
tionis amisso Rege, vel potius parente suavissimo desi- 
derium , talia profecto, tam misera, tam funesta per se 
sunt , ut lugubre magis , et attonitum quoddam silen- 
tium , quam oratoris vocem , et consolationem desiderare 
videantur . Sed cura hujus loci auctoritas , Sanctitatis 
Tuae majestas, sacratissimi , quem adeo frequentem ades- 
se video, consessus dignitas tanta sit; cum ejus quam 

profitemur divinae fidei , ac doctrinae ea sit vis , atque 
efficacitas , ut in funere maximorum , et innocentissimo- 
rum hominum spem potius de nova ipsorum beatitate fo- 
vendam , quam nostro desiderio indulgendum admoneat , 
non solum mihi de regiis laudibus dicendum , verum etiam 
ita dicendum putavi , ut oratione mea sustinerem potius , 
quam inflecterem constantiam omnium, et lacrymas abs- 
tergerem potius, quam excitarem. Quod enim LUDO- 
VICUS nos reliquerit , gravissimum profecto omnibus , 
sed id tamen accidit, quod lege communi, ac necessa- 
ria aliquando fieri oportuisset ; in quo sane qui se impa- 
tientius efferat , nae ille mihi stultissimus videatur , qui 
constituto naturae ordini quodammodo irasci, et ipsi prae- 
potenti omnium Domino audeat reluctari : Quod vero 
tanta in hoc Rege, ac tam singularis virtus extiterit, ut 
vix ea majus quidquam fingi , aut eidem par excogitari 
posse videatur, laetandum potius, quam dolendum arbi- 
tror , quum divinae pietati visum fuerit eum quantocyus 
regni mortalis exuviis, seu potius speciosa ista humanae 
magnitudinis veluti sarcina liberatum eo secum, quod 
speramus , adducere , ubi immortali , ac vero beatissi- 
mae quietis regno frueretur. 

In hac vero texenda justissima laudatione minime nos 
ii sumus, qui ea omnia, quae LUEXDVICUS tum pro 

subjectis auctoritati suae provinciis, tum pro Catholicae 
Religionis incolumitate , atque incrementis sancte , pie , 
magnificeque gessit vel (licendo exornare, vel enarrare, 
ac enumerare tantum velimus. Tam varia enim, tam 
magna, tam multiplicia fuerunt, ut vix videantur ea vel 
a pluribus regibus uno anno, vel pluribus annis ab' uno 
rege confici potuisse. Itaque cursim, quod fert indicta 
orationi brevitas, praecipua, ac maxime nobis accommo- 
data perstringemus , ut eorum recordatione et justum 
Nomini, Memoriaeque ejus pietatis nostrae officium per- 
solvatur, et spes communis de comparata per eum cae- 
lesti immortalitate confirmetur, et perenne quoddam vir- 
tutum ipsius monumentum, quod commendationi simul 
ipsi , et exemplo caeteris sit sempiterno , manibus veluti 
nostris exstruamus . 

Cum institutio prima mores fingere soleat , et ad 
eam plerumque normam ingenia componantur, quae te- 
neris adhuc iisdem domestica auctoritate propmnitur, non 
est, quod miremur adeo praestanti LUDOVICUM Re- 
gem ingenio , adeo probis moribus fuisse , si et unde ori- 
ginem duxerit , et apud quos adolescentiam_ exegerit re- 
cordemur . Iis quippe usus est parentibus , qui ad pieta- 
tem, ad religionem, ad virtutes quasque tum publicas, 
tum privatas rebus magis , quam verbis , exemplis magis , 

quam praeceptionibus puerum informarent . Quis enim 
Ferdinandi Borbonii Hispaniarum Infantis, et Mariae 
Amaliae Austriacae nomen ipsum omnibus praestare 
laudibus non agnoscit , quas iis dicendo impertiri possem? 
Ab his datum excolendae Filii pueritiae munus homini , 
quem antea in sacra religiosi instituti obscuritate veluti 
abditum, mox infularum Parmensium dignitate auctum vi- 
dimus , Adeodato Turchio. Deus bone! Cui viro! Quan- 
tum omnibus virtutis exemplis spectato! Quantum omni- 
bus eloquentiae, doctrinae, sapientiae ferme divinae or- 
namentis praedito! Quo sane viro LUDOVICUM fe- 
lici admodum , ac docili natura per se comparatum disci- 
plinis omnibus, quibus puerilis aetas impertiri debet, im- 
buente , maturius veluti in stirpibus , et arboribus ii vir- 
tutis ex eo flores erumpebant , qui futurae magnitudinis 
spem , uberrimosque fructus portenderent . 

Nihil est in hominum sapientia, nihil in literis, ni- 
hil in faculutibus quibusque ingenuis, quod aut ad vi- 
nus elegantiam , aut ad consuetudinis amoenitatem , aut 
ad otii ipsius delectationem pertineat, in quo non modo 
qualemcumque laudem non sit assequutus , sed cum ex- 
cultissimis in unoquoque genere hominibus non potuerit 
comparati . Quamquam haec , quae magna in cacteris vi- 
deri possunt, vix quisquam, in LUDO VICO suspiciat 

prae illis mulco gravioribus , ac praesuntioribus , quae ho- 
minem non modo jucundum , sed er perutilem omnibus , 
ac maxime salutarem efficiebant. Quibus sane virtutibus 
jam in adolescente maximis capiendis , quum patrii fines 
angusti viderentur, non sine divino consilio ad Augu- 
stum Patruum Carolum IV. Regem Catholicum , Au- 
gustamque Amicam Aloysiam Mariam Teresiam Re- 
ginam in Hispanias se contulit. 

Magnum illud sane, et amplissimum omnino impe- 
rium est, ita ut is Oceanus, qui terras omnes antea cir- 
cumscribere putabatur, ab hoc regno urrinque conclusum 
duorum maximorum orbium conjunctione terminetur ; at- 
que iste sol , qui universum caeli ambitum diurna conver- 
sione complectitur , intra ejusdem regni fines et oriatur si- 
mul, et occidat. Haec LUDOVICO juventutis palaestra 
obtigit , hoc ejus virtus theatrum , et veluti campum , in 
quo se ostenderet , nacca esc . In quo quidem ita se gessit , 
adeoque se omnibus , in primis aute.m Patruo suo Carolo 
probavit , ut quo arctior inter eos , suaviorque ex duplici 
cognationis, atque affinitatis vinculo conjunctio efficeretur, 
suam ipsam in matrimonium Filiam, ac delicias Mariam 
Aloysiam Catholicus Rex eidem peramanter collocarit. 

Sed hoc minime aequum videbatur , ut tanta morum 
suavius, unta ingenii facilitas sub umbra veluti dome- 


stici diadetnacis otiosa delitesceret. Quemadmodum so- 
lem , atque astra non eo descripta , ac disposita summus 
rerum Opifex in caelo esse voluit, ut sibi tantum ipsis 
colluceant, sed maxime, ut splendore quaquaversus dif- 
fuso tenebras subjectorum orbium discutiant; ita quum 
idem ex inexhaustis illis suis thesauris eximia quaedam , 
ac singularia beneficia in quemquam confert , non ipsius 
modo, in quem illa confert, sed etiam, ac nescio an 
magis eorum plurimorum rationibus videtur consulere, 
qui ejus unius ope ad bene, beateque vivendum perducen- 
di sunt. Ampliora igitur, et sublimiora erant Dei Optimi 
Maximi de LUOOVICO consilia, quam ut diutius in 
alieno quamvis domestico regno versaretur,, qui animum 
ad regnandum omnino natum a natura ipsa, dum orire- 
tur acceperat. Itaque humanissimae , cultissimaeque Hetru- 
scae Nationis Rex constitutus una cum Augusta Conju- 
ge, et Filio supremum regni gubernaculum suscepturus in 
luliam reversus est . Quo sane itinere magnis eumdem ho- 
noribus cum omnes prosequuti sunt, tum inclytus potissi- 
mum, et clarissimus Gallicanae Reipublicae Consul Primus, 
qui et advenientem suavissime excepit, et Parisiis aliquan- 
tisper commorantem nobilissimis officiis complexus est. 

In regno autem suo quemadmodum versatus sit ni- 
hil dico, cum id in memoriam revocare satis sit, eam 

fuisse Hetruriae tum temporis conditionem , id veterum 
rerum desiderium , novarum sollicitudinem , ut satisfacere 
utrique rd ejus cantum videretur, qui superiori quadam, 
ac pene divina bonitate omnium simul admirationem, et 
benevolentiam exciurec . Atqui novi Regis um spectata 
fiiit omnibus , et probata humanitas , pieus , prudentia , 
ut hominem in eo summo tempore non casu aliquo, aut 
humano consilio , sed singulari potius supremi Numinis 
beneficio oblatum, ac datum sibi videre visi sint. Itaque 
quoties locus datus est plurima, et ea publica, et ea mi- 
nime ambigua testimonia dederunt ejus , qua suum Regem 
complectebantur , caritatis . Mitto heic solemne , quo se- 
mel , icerumque Hecrusci homines ei se obstrinxere , sa- 
cramentum ; mitto supplicationes ad templa omnia , et aras , 
quotiescumque Augustus Rex valetudine, qua valde dif- 
ficili semper , et tenui usus est , laboraret ; eadem vero 
restituu pubblicas gratiarum actiones , ferias , spectacula , 
communis laetitiae signa, quae cantis praesertim hominum 
studiis , unca frequentia , unca constantia celebrata non 
consuetudini serviendi , sed volunutis explendae animo 
tribuenda omnino sunt. 

Mitto, inquam, haec omnia. In mentem veniat ejus 
diei, quo die LUDOVICUS, ut Barcinone solemnibus 
interesset sponsalibus, quae Ferdinandum inter Virum 

Asturiae Principem , et Mariam Antoniam Borboniam 
Ferdinandi IV. utriusque Siciliae Regis ( cujus Regis 
in me, gentemque meam beneficia nulla unquam delebit 
oblivio) filiam, nec non Franciscom inter Virum utrius- 
que Siciliae Heredem Principem , et Elisabetham Bor- 
boniam Catholici Regis Filiam celebrabantur, mariti- 
mum cursum suscepit . Qui motus , Deus immortalis , 
urbium , oppidorum , vicorum omnium ! Quae vota ! Quae 
jacrymae hominum! Ut mihi quidem videatur ea navis, 
qua LUDOVICUS una cum Augusta Conjuge vehe- 
batur, votis communibus onusta transmisisse, eadem 
vero cum revertererur , non um impetu, ac spiritu ven- 
torum , quam fidelibus populi desideriis acta celerius ap- 
pulisse. Quod cum obtigit, tanta fuit gentis universae 
laetitia , tantus multitudinis concursus , tanta locorum 
frequentia, ac celebritas, ut non homines modo, sed 
Hetruria universa suis veluti convulsa sedibus in oc- 
cursum reduci Augusto festinare videretur . Hei mihi I 
Dolorem hoc loco altius animo infigi , ac vulnus inflictum 
recrudescere mihi sentio . Quam brevi haec omnia con- 
versa sunt! Quam cito gaudio luctus, moeror celebrita- 
ti, hilaritati lacrymae successerunt! Quatuor vix menses 
fuerant illius diei solemnitatem consequuti, quum suum 
Hetruria LUDOVICUM desideravit. O spes illas falla- 

ces! O praeposteram laetitiam! O rerum humanarum in- 
certam semper , atque infaustam conditionem ! Quanto 
autem moerore fimus regium homines prosequutos tan- 
dem judicabimus, qui paucorum dierum desiderium aequo 
animo ferre non potuerint ? Cujus quidem argumenta 
adeo luculenta , ac flexanima exnterunt , ut ex dolore , 
quem ex morte ipsius acceperunt , quam fuerit omnibus 
in vita jucundus patefactum sit. 

At nemo profecto quod ita fuerit LUDOVICUM 
Hetruria complexa mirabitur, qui ad illas animi dotes 
pauUisper attendat , quae untos ipsi suorum amores con- 
ciliabant. Ac mihi quidem longe a justa rerum aestima- 
tione aberrare videntur ii , qui sic opinantur , rei militaris 
peritia , et bellicis rebus gestis , Viri Principis magnitudi- 
nem praecipue , atque adeo unice contineri , ut nisi fa- 
cta ejus obstrepi clamore militum, et tubarum clangore 
audiant, vix ullam eorum rationem ducant, quae ad pa- 
cificam regni admiiiistrationem, et populorum in ocio in- 
columitatem tuendam pertinent. Nos veto ita teneamus, 
suam esse, et illam quidem non mediocrem laudem tri- 
buendam iis, quorum nomen victoriis, et triumphis in- 
claruit i verum studia pacis , et humano generi longe uti- 
liora , et , comparatione rite instituta , aeque difficilia , vel 
majorem , vel non multo certe inferiorem , quam belli- 

cas artes sibi gloriam vindicare. Cujus quidem generis 
nulla dos est, nihil eorum, quae in summo, ac perfe- 
cto populorum moderatore requiruntur, quod in LU- 
DOVICO, et quidem valde eminenti gradu non ines- 
set. Facilitate fuit unta, ut quem majestas Principem Vi- 
rum, qualis vere erat, ignaro cuivis primo statim adspe- 
ccu proderet, eumdem infimis in aditu communem pu- 
tares. Humanitate vero ejus nihil fingi majus potest, cum 
omnium calamitates suas duceret, et ad inopiam egenae 
multitudinis levandam , cum fiscum in publicas necessita- 
tes reservaret, privatum aerarium exhauserit. Quid di- 
cam de prudentia , quae regum administra , et comes 
quotidiana est, ut nullum sine ea vestigium tuto iisdem 
facere liceat ? Quid de justitia recta, inquam, illa, et con- 
stanti voluntate reddendi cuique suum , et nullo ho- 
minum ipsorum facto discrimine, tantum pro cujusque 
in rcmpublicam promeritis poenas , et praemia distri- 
buendi ? Utramque porro summam in LUDOVICO 
fuisse tum ex iis, quae passim diceret, tum ex iis, quae 
semper ageret , tum ex aliorum sermone , tum ex rebus 
ab ipso gestis cognosci potest. 

Iis, qui in summa rerum potestate a Deo constituti 
sunt, universa, quae ad publicam administrationem perti- 
nent, per se tantum agere vel integrum omnino non est. 

vel laboriosum maxime, et periculosum esse solet. Hinc 
praecipuas , et graviores tantum res per se ipsos viris 
principibus expedire concessum esc , in caeceris subsidia- 
riam aliorum operam adhibere, auccoritatemque delegare 
suam eosdem oportet; ut is demum regnare sapientissi- 
me, suosque beatissimos praestare censeatur, qui in adju- 
toribus , et participibus curarum supremarum deligendis 
consilio maxime, et ratione ducatur. Hic ergo eos am- 
plissimos , honestissimosque viros sibi ministros adjun- 
xit, quorum nemo muneri suo fungendo non apprime 
idoneus existeret; quos a me praesertim tam multos no- 
minari profecto non est necessc, cum ipsa satis ornamen- 
torum suorum luce cuivis manifesti sint. In legibus de- 
nique ferendis, quod maxime summae auctoritatis est, 
id egit perpetuo LUDOVICUS , ut neque earum mul- 
titudine suos obrueret, neque inutilitate molestiam iis- 
dem inferret . Paucae numero , simplices , sapientes adeo 
visae sunt ejusdem sanctiones, ut nullam earum libidine, 
singulas vero necessitate permotum eumdem tulisse homi- 
nes judicarint . 

Quid ? Caetera illa , quae vel aeque necessaria sunt 
sceptrum moderanti, vel certe eum valde exornant, atque 
commendant, quanta in LUDO VICO fuisse existima- 
mus? Commercii studium, ac patrocinium, praesertim in 

navis , et industriis adeo hominibus , militaris disciplina , 
aedificiorum ornatus, salubritatis, ordinis, nitoris publici 
cura , artium , earum praesertim , quibus a pulchritudine , 
et bonitate nomen , tutela . Quid horum in eo vel omni- 
no desideres , vel mediocre , ac non eximium extitisse re- 
perias? Testem appello inclytam, ac ornatissimam He- 
truscorum principem Civitatem, quae veteres Academias 
restitutas , novas institutas , Lycaeorum frequentiam , qua 
redditam , qua comparatam , viros artibus , doctrinisque 
praestantes honoribus , et aerario complexos eidem illa- 
crymans acceptos refert ; testem oram , et portum fre- 
quentissimum Liburnensem, in quo ratio commercii tem- 
porum calamiutibus nonnihil turbata iterum revocata fuit , 
nocturnis periculis, ac tenebrarum incommodis egregia, 
elegantissimaque ratione subventum; testem regionem il- 
lam , quae praesidiis adversus maritimos incursus , ac 
propugnaculis exornata, tanti Regis munificentiam omnis 
generis subsidiis collatis saepius experta est ; testes de- 
mum omnes Hetruscae ditionis oras, urbes, oppida, vi- 
cos, quae quum superiori incommodo, ac jactatione, quae 
necessaria est bellorum conditio, labefactata languesce- 
rent, respirare undem hoc Rege visa sunt, et veterem 
non modo incolumitatem, verum etiam dignitatem re- 
cuperare . 

Jam ad illud festinat, et in eo veluti exultat oratio, 
quod et loci hujus , et aurium tuarum , BEATISSIME 
PATER, sanctitate, et consessu tanto, et nostro mu- 
nere maxime dignum videtur; illud dico, quod in LU- 
DOVICO inerat Christianae pieutis, et Catholicae Re- 
ligionis studium. Cujus profecto tanta, tam multa, tam 
singularia exempla tum privata , tum publica ejus vita 
suppeditat , ut neque angustiae hujus temporis , neque 
eorum celebritas non dicam oratione amplificare, sed ne 
numerando quidem percensere eadem patiantur. Itaque 
hoc ei in more positum fuisse scimus, ut Deum Opti- 
mum Maximum non modo caritate, ac studio quodam 
religiosissimo ipse coleret, verum et aliis colendi auctor 
esset. Nullam rem paullo graviorem suscipiebat, in qua 
non modo suis ipse precibus supremi Numinis opem non 
imploraret , sed illam populi quoque votis , in quibus 
maximam collocare fiduciam videbatur , non commenda- 
ret. Itaque cum in eo esset, ut Hispaniensem illum cur- 
sum -obiret; cum morbi pueris plerumque mortiferi pe- 
riculum ab Augusti Filii corpore deprecandum curaret; 
cum alia ejusmodi quaelibet aggrederetur, supplicationes 
perpetuo indicendas putavit. Tantae vero fuit religionis 
vir, ut cum de aliqua re foret ei deliberandum, id fre- 
quenti sermone usurparet, se velle primum, et maxime 

aeternae saluti prospicere. Ad quam sane laudem inci- 
tabat ita Augustum Virum aeque Augusta Conjuz, ut 
ipsa simul incitaretur. Itaque inter eos pia quaedam, 
suavissimaque pietatis , ac religionis instituta videbatur 
aemulatio . 

Sine me hoc loco, ce, inquam, te ipsum appellare, 
BEATISSIME PATER, cui perspecta omnium opti- 
me isu esse et poterant , et vero debebant . Quem lo- 
cum missum fecit LUDOVICUS, quam sibi occasio- 
nem egregiae suae in hanc Sanctissimam Aposcolicam 
Sedem voluntatis declarandae e manibus elabi passus esc ? 
Quae in ejus sanctionibus , quae in dictis , quae in fa- 
ctis , ac quam praeclara hujus rei testimonia ? Qua illc 
comitate , quo animi obsequio Nuncios ab Apostolica 
tua auctoritate ad se missos, amplissimos viros, excepit, 
et observavit ? Quid est , quod eis utatur Hecruria Pon- 
tificibus , qui antiqui moris sanctitatem prae se , ac di- 
gnitatem ferant, nisi quia Regi 'huic religiosissimo id 
maxime curae fuit, ut sacratissimum hoc munus iis po- 
tissimum deferretur , in quibus , et integritatem , et sa- 
pientiam , et veteris disciplinae imaginem maxime prae- 
fulgentem agnosceret? Mitto in sacratissima templa or- 
namenta ab eo magnificentissima collaca ; sacris Deo 
viris censum auctum , dignitatem conciliatam , confirma- 

tam auctoritatem ; mitto reverentiam in cos , qui Ec- 
clesiam divinam peculiari quadam , et augusta ratione 
referrent , ipsa militum signa religioni consecrata , deni- 
que festis diebus celebritatem , ac solemnitatem non le- 
ge tantum , sed exemplo quoque constabilitam . 

Hunc ille animum, quem in omni prae se vita ges- 
sit, nunquam inflexit, et in morte denique constantissi- 
me, luculentissimeque confirmavit. Veteri, quo laborabat, 
morbo ingravescente, et in novum atrocissinium impli- 
citus sensit nimium ad ultimam vitae metam in dimidio 
dierum aeque, ac pius ille Ezechias, se pertigissc. Aderat 
Augusta Conjux , cujus cum summus amor in omni vita 
erga Virum extiterat , ita summus ex morte ad eam moeror 
perveniebat. Aderat Augustus Filius suavissimus, qui proxi- 
mae orbitatis , quamquam ea aetate foret , aliquam tamen 
in communi luctu conscientiam prae se lacrymis ferre vi- 
debatur . Unus inter omnes LUOOVICUS ea constan- 
tia'', ac firmitate erat, ut eum non fato cedere, sed glo- 
liosum potius de mortalitate triumphum agere existima- 
res . Perinde ac si omnia , quae superiori vita dederat 
suae in Apostolicam hanc Sedem tuam, BEATISSIME 
PATER , observantiae testimonia satis minime forent , 
Nuncium tuum Apostolicum, virum lectissimum , Theba- 
num Antistitem , qui et ipse extremum motientis spiri- 

tum exciperet, et quem perpetuae suae cum Catholica 
Ecclesia conjunctionis, ac communionis testem adhibe- 
ret, accersit. Cum doloris ex morbo quaedam veluti fa- 
ces eidem admoverentur, et idem , quem advocarat, ad 
constantiam Dominicae mortis exemplo excitaret, ego ve- 
ro , inquit , facio , idque ob oculos mihi perpetuo ver- 
satur. Tum ea, quae p>ost mortem suam fieri vellet, de 
Regno disponit , atque ita disponit , ut Augustum Fi- 
lium prout dignitatis, ac sceptri haeredem instituebat, 
ita in pietate , ac religione paterna successorem exopta- 
ret, Augustae vero Conjugi una cum publica rerum ad- 
minutratione enixum rei divinae studium, ac perpetuam 
in proposita rectissi.mae vitae consuetudine firmitatem in 
mandatis relinqueret . Quanta autem pietate salutaria il- 
la, atque extrema Ecclesiae subsidia receperit cum mul- 
tos, qui interfuere, tum virum praesertim amplissimum 
Archiepiscopum Florentinum testem habere possem, qui 
tuo quoque nomine, et auctoritate, BEATISSIME PA- 
TER , eidem ex hac vita migranti fausta omnia est 
adprecatus. Atque ita spe futurae beatitatis erectus, plu- 
rimis constantiae , fidei , omnis generis virtutum monu- 
mentis post se relictis EUDOVICUS I. Hctruriae Rex 
ex caduco , ac mortali Regno ad sempiternum , et caele- 
ste, quod confidimus, evolavit. 

